|  |
| --- |
|  |
| **Република Србија****МИНИСТАРСТВО ЗАШТИТЕ ЖИВОТНЕ СРЕДИНЕ** |

У складу са чланом 43. Закона о заштити природе (,,Службени гласник РС”, бр. 36/09, 88/10, 91/10-исправка, 14/16, 95/18-др. закон и 71/21), Министарство заштите животне средине **оглашава**

**ЈАВНИ УВИД И ЈАВНУ РАСПРАВУ**

О НАЦРТУ УРЕДБЕ О ПРОГЛАШЕЊУ И СТУДИЈИ ЗАШТИТЕ

ПАРКА ПРИРОДЕ „ВЕЛИКИ ЈАСТРЕБАЦˮ

Парк природе „Велики Јастребац”, налази се на територији градова Крушевац (КО Гркљане, Јабланица, Витановац, Наупаре, Буковица, Ломница, Буци, Трмчаре, Слатина, Сеземче, Петина, Здравиње, Беласица, Мала река, Рлица, Срндаље, Рибаре, Бољевац и Росица) и Прокупље (КО Џигољ, Микуловац, Горња Речица, Велика Плана, Горља Бресница и Здравиње) и општина Блаце (КО Горња Јошаница, Претрешња, Придворица, Качапор, Врбовац и Попова) и Алексинац (КО Вукања).

Површина Парка природе „Велики Јастребац” износи 39.175,76 hа, од чега је у државној својини 27.475,35 hа (70,13%), у приватној својини 10.409,12 hа (26,57%) и у другим облицима својине 1.291,28 hа (3,30%).

1. ЈАВНИ УВИД О НАЦРТУ УРЕДБЕ О ПРОГЛАШЕЊУ И СТУДИЈИ ЗАШТИТЕ ПАРКА ПРИРОДЕ „ВЕЛИКИ ЈАСТРЕБАЦˮ, ОДРЖАЋЕ СЕ У ТРАЈАЊУ ОД 21 ДАНА, ОД 10. СЕПТЕМБРА ДО 30. СЕПТЕМБРА 2024. ГОДИНЕ.

Нацрт уредбе о проглашењу Парка природе „Велики Јастребацˮ и Студија заштите са картографском документацијом (у даљем тексту: документи о заштити), коју је на основу овлашћења сходно чл. 102. и 103. Закона о заштити природе израдио Завод за заштиту природе Србије, Београд, биће изложени на јавни увид сваког радног дана од 1000 до 1300 часова у просторијама Министарства заштите животне средине, Београд, Омладинских бригада 1, соба 668 и Завода за заштиту природе Србије, Београд, Јапанска 35, као и на сајту Министарства заштите животне средине и Завода за заштиту природе Србије.

Физичка и правна лица могу у току трајања јавног увида, закључно са 30. септембром 2024. године, доставити у писаној форми примедбе на документа о заштити Министарству заштите животне средине:

* поштом или на писарницу, са назнаком ПП „ВЕЛИКИ ЈАСТРЕБАЦˮ – Јавни увид о заштити,
* електронским путем на e-mail адресу aleksandra.doslic@eko.gov.rs

2. ЈАВНА РАСПРАВА О ДОКУМЕНТИМА О ЗАШТИТИ одржаће се у следећим терминима:

**19. септембра 2024. године**

* са почетком у 10.00 часова у Крушевцу, у згради Скупштине Града Крушевца, сала 34,Улица Газиместанска 1;
* са почетком у 13.00 часова у Блацу, у сали Културног центра „Драинац”, Улица Краља Петра I бр. 70;

**20. септембра 2024. године**

* са почетком у 9.00 часова у Прокупљу, у згради Градске управе града Прокупље, скупштинска сала, Улица Никодија Стојановића 2;
* са почетком у 12.30 часова у Алексинцу, у згради Скупштине општине Алексинац, скупштинска сала, Улица Књаза Милоша 169.

У оквиру јавне расправе биће разматране примедбе достављене током јавног увида.

Јавну расправу води комисија коју образује Министарство заштите животне средине.

У јавној расправи учествују физичка лица и представници правних лица који су поднели примедбе у писаном облику у току трајања јавног увида, који усмено могу образложити поднете примедбе. О свакој поднетој примедби обрађивач докумената о заштити јавно износи свој став.

3. ИЗВЕШТАЈ О ИЗВРШЕНОМ ЈАВНОМ УВИДУ И ЈАВНОЈ РАСПРАВИ биће објављен на интернет страници Министарства заштите животне средине и Завода за заштиту природе Србије.